Skuespiller Elliott Crosset Hove fik i aftes i Skuespilhuset i København overrakt Årets Reumert for sin hovedrolle i "Hamlet" på Vendsyssel Teater. Et stykke, som Vendsyssel teater startede sæsonen med i efteråret 2017. Også Aalborg Teater fik en pris - det gjorde de for deres forestilling "Aftenlandet". Forfatter Julie Maj Jacbosen blev hyldet som forfatter med prisen som Årets dramatiker. Ved lørdagens Reumert fest blev der også delt otte talentpriser ud. To af talenterne er nordjyske. Asta Kamma August fik en talentpris for sin rolle som Ofelia i ”Hamlet” på Vendsyssel Teater, og Ferdinand Falsen Hiis fik en talentpris for sin rolle i ”Cyrano” på Aalborg Teater.

Referat:
Ved Årets Reumert 2018 gik priserne som årets mandlige skuespiller og årets dramatiker til Nordjylland.